💖Oksjonil on müügiks käsitööna valminud vanaemaruuduline tekk (135x135), mis soojendab jõuluõhtul üles iga südame!
#000003
Olen Signe Susi ja oksjonil on minu heegeldatud vanaemaruuduline tekk. Tekstiiliajaloolased ütlevad, et vanaemaruut on pärit 19. sajandi lõpust ja on üleilmselt levinud põhjusel, et neisse on hea ära kasutada lõnga ülejääke. Nii olen minagi neisse heegeldanud kõik mulle antud ja leitud lõngad. Ja üsna muhumoodi meetodil – pistan käe korvi ja jälle on uus värviruut leitud, liiga palju ma tegemise ajal värvide peale ei mõtle. Värvilistesse tekkidesse ma enamasti pruune ja halle toone ei pane, aga teinekord jälle sobivad need värvid ka. Kokku heegeldan ühte tooni lõngaga, et päris värvivapustust ei tuleks. Minule eriomaselt oma tekkidel ka mummuline äär. Ja seda võin küll kinnitada, et kõik tekid on täiesti isemoodi. Loodan, et nende värvidega tuleb inimestele hea tuju ja rõõmus meel nagu minul on tekki heegeldades olnud.
#000006